CELEX: C2006/074/55
Language: et
Date: 2006-03-25 00:00:00
Title: Kohtuasi T-17/06:  23. jaanuaril 2006  esitatud hagi — Giant (Hiina) versus Euroopa Liidu Nõukogu

25.3.2006   
            
            
               ET
            
            
               Euroopa Liidu Teataja
            
            
               C 74/29
            
         23. jaanuaril 2006 esitatud hagi — Giant (Hiina) versus Euroopa Liidu Nõukogu
   (Kohtuasi T-17/06)
   (2006/C 74/55)
   Kohtumenetluse keel: inglise
   Pooled
   
      Hageja: Giant (Hiina) Co., Ltd (Kunshan, Hiina) (esindaja: P. De Baere)
   
      Kostja: Euroopa Liidu Nõukogu
   Hageja nõuded
   
               —
            
            
               tühistada nõukogu 14. novembri 2005. aasta määrus (EÜ) nr 1892/2005 (1), millega lõpetatakse Hiina Rahvavabariigist pärit jalgrataste impordi suhtes kohaldatavate dumpinguvastaste meetmete osaline vahepealne läbivaatamine, kuna
               
                           —
                        
                        
                           sellega jäetakse hageja ilma õigusest taotleda turumajanduslikku staatust;
                        
                     
                           —
                        
                        
                           see rikub EÜ artiklit 253, sest selles jäetakse märkimata põhjused, miks hageja turumajandusliku staatuse taotlus jäeti rahuldamata; ja
                        
                     
                           —
                        
                        
                           see rikub WTO õigust, sest selle alusel kohaldatakse teatavates Euroopa Liidu liikmesriikides Hiina eksportivate tootjate suhtes tagantjärele neid tingimusi, mis kehtivad turumajanduslike riikide suhtes; ja
                        
                     
         
               —
            
            
               mõista kohtukulud välja nõukogult.
            
         Väited ja peamised argumendid
   Hageja, hiina õiguse alusel registreeritud piiratud vastutusega äriühing, toodab peamiselt jalgrattaid ja nende osi ekspordiks Euroopa Ühendusse. Ta vaidlustab määruse nr 1892/2005, millega lõpetati Hiina Rahvavabariigist pärit jalgrataste impordi suhtes kohaldatavate dumpinguvastaste meetmete osaline vahepealne läbivaatamine.
   Oma hagi toetuseks tugineb hageja kõigepealt samadele nõukogu määruse 384/96 (edaspidi “algmäärus”) ning EÜ artikli 253 rikkumise väidetele, millele tugines kohtuasjas T-372/05 (2).
   Seejärel väidab hageja, et vaidlustatud määrus rikub Maailmakaubandusorganisatsiooni (WTO) õigust, kohaldades viies liikmesriigis Hiina eksportivate tootjate suhtes tagantjärele dumpinguvastast õigust, mis ei kehtinud Hiina ühinemisel WTOga.
   
      (1)  ELT L 302, 19.11.2005, lk 22.
   
      (2)  ELT C 315, 10.12.2005, lk 17.